  Туспуктэм: Дарья Ушакова Наталия Сильвестрова 23-26 куартолэзе Удмуртиын «П. И. Чайковскийлэн вордскем Шаераз» («На родине П. И. Чайковского») IV литература фестиваль ортчоз. Ужрадъёс Ижкарын но Сарапулын, Эгра каргуртын, Дэри, Шаркан, Юльской черкогуртъёсын радъяськозы. Со сярысь элькунысь йӧскалык лыдӟиськоннилэн пресс-службаез ивортӥз. Туэ  фестивальлэн темаез «Патриотизм. Что означает быть патриотом Отечества?» луоз. Программае творческой пумиськонъёс, мастер-классъёс, спектакльёс, концертъёс, адӟытонъёс, презентациос, кино возьматонъёс пыризы. Фестиваль улсын «Библиотека и молодёжь: грани взаимодействия» форум ортчоз. Фестивале быдэс Россилы тодмо куноос вуозы: актёр, кинорежиссёр, театр ужлы дышетӥсь Никита Высоцкий, актриса, сценарист, пуктӥсь режиссёр Ольга Александрова, гожъяськись, кылосбур тодосъя доктор Алексей Варламов, суредась Павел Вольфсон, актёр Александр Давыдов, актриса Анастасия Панина, суредась-иллюстратор Ольга Ионайтис, нылпи гожъяськись Виктория Ледерман, кырӟась Лидия Музалёва, актёр Юрий Назаров, актриса Полина Нечитайло, «Казачий круг» калыккылос ансамбль, литературатодосчи, кылосбур тодосъя кандидат Вера Пантелеева, дышетон тодосъя кандидат Ирина Матвеева. Программаен лыдӟиськоннилэн сайтаз но ужрадлэн «ВКонтакте» мерлыко вотэсысь огиназ рос-просгес тодматскыны луоз. Фестивалез элькунысь Йӧскалык лыдӟетъюрт Россиысь лулчеберетъя фонд но Удмуртиысь лулчеберетъя министерство  юрттэмен радъя. Тодэ вайытом, 7-9 пӧсьтолэзе Ижкарын но Воткаын Искусствоосъя «П. И. Чайковскийлэн вордскем шаераз» фестиваль ортчоз. Ужрадэз Антон Беляев но Therr Maitz группа усьтозы. Ватсалом, Удмуртиын анай кылын гожъяськыны яратӥсьёс понна «Гожъя удмуртсэ» вожвылъяськон мынэ. Тегъёс: Литература фестиваль Чайковский Удмуртия  